als_Latn dik_Latn sag_Latn
Bashkë-prezantuesja e programit “E Diela Shqiptare” Andresa Ambrosio, ka tronditur publikun duke rrëfyer live historinë e ngacmimit seksual që ajo ka pësuar nga daja i saj. Ajo e ka bërë një gjë të tillë në një moment dobësie, pas transmetimit të një interviste që autorja e programit, Dalina Buzi, kishte bërë më një vajzë e cila ka rrëfyer në anonimat, se ishte dhunuar seksualisht nga babai i saj që në moshën 8-vjeçare. Pas transmetimit të intervistës, Andresa është parë tepër e prekur dhe mes lotëve ka thënë se ajo e ka provuar personalisht nëj gjë të tillë. Ajo ka rrëfyer se në moshën 15-vjeçare, kur jetonte ende në Brazil, ajo është ngacmuar seksualisht nga daja i saj, i cili fatmirësisht nuk kishte arritur të kryente një përdhunim të mirëfilltë. Tepër e prekur nga kjo histori, ajo u ka bërë thirrje të gjitha vajzave që përjetojnë një gjë të tillë, të bëhen të forta, të bëjnë përpara dhe ashtu siç u shpreh edhe vajza në intervistë, t’i denoncojnë dhunuesit e tyre.
als_Latn